SET บ่ายแกว่งแคบ ไร้ปัจจัยใหม่แนะ Trading ด้วย Trailing Stop
SET บ่าย แกว่งแคบ ไร้ปัจจัยใหม่หนุน พร้อมแนวต้าน 1,500 เป็นแนวจิตวิทยาด้วย ส่วนแนวรับ 1,485 และมีแนวฟิวเตอร์ที่ 1,480 ที่ไม่ควรหลุด แนะ Trading ด้วย Trailing Stop หรือ "จุดจำกัดขาดทุน" ที่ 1,486 จุด 
27 ก.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (27 ก.ย.) แกว่งในแดนบวกเล็กน้อยในช่วงกำลังรอปัจจัยใหม่หนุน และวอลุ่มเทรดก็หดหายไปพอควร ขณะที่ตลาดภูมิภาคแกว่งทั้งในแดนบวก-ลบ ส่วนดาวโจนส์ฟิวเจอร์สบวก 112 จุดในช่วงเช้านี้ อาจตอบรับผลบวกจากการดีเบตระหว่างนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต และนายโดนัลด์ ทรัมป์ คู่แข่งจากพรรครีพับลิกัน ส่วนปัจจัยในประเทศช่วงเดือนต.ค.นี้น่าจะมีการทำ preview งบฯไตรมาส 3/59 ซึ่งน่าจะช่วยกระตุ้นตลาดฯได้บ้าง แต่ตลาดฯยังกังวลปัจจัยอื่นที่ยังไม่แน่นอนด้วย ทำให้อาจจำกัดการปรับขึ้นของดัชนีฯ บ่ายนี้ตลาดฯคงแกว่งในกรอบแคบ พร้อมแนวต้าน 1,500 เป็นแนวจิตวิทยาด้วย ส่วนแนวรับ 1,485 และมีแนวฟิวเตอร์ที่ 1,480 ที่ไม่ควรหลุด
 
น.ส.อาภาภรณ์ แสวงพรรค ผู้อำนวยการบริหารฝ่ายวิจัย บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยเช้านี้เคลื่อนไหวอยู่ในแดนบวกเล็กน้อย ในช่วงที่กำลังรอปัจจัยใหม่เข้ามา และวอลุ่มเทรดก็ดูเหมือนจะหดหายไปพอควร ขณะที่ตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวก-ลบ โดยตลาดฯที่ปรับตัวขึ้นได้เป็นตลาดหุ้นฮ่องกง และตลาดที่เกี่ยวข้องกับจีนก็ยังบวกได้อยู่ ส่วนตลาดอื่นก็ติดลบเล็กน้อย
ขณะที่ดาวโจนส์ฟิวเจอร์สบวก 112 จุดในช่วงเช้านี้ อาจเป็นการตอบรับผลบวกจากการโต้วาทีอภิปรายโต้ระหว่างนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต และนายโดนัลด์ ทรัมป์ คู่แข่งจากพรรครีพับลิกัน
สำหรับปัจจัยในประเทศช่วงเดือนต.ค.นี้ก็น่าจะมีการทำ preview งบการเงินไตรมาส 3/59 ของบริษัทจดทะเบียน (บจ.) ออกมา ซึ่งก็น่าจะช่วยกระตุ้นตลาดฯได้บ้าง แต่ตลาดฯยังกังวลกับความไม่แน่นอนจากปัจจัยอื่น ทำให้อาจจำกัดการปรับตัวขึ้นของดัชนีฯด้วย
ส่วนแนวโน้มการลงทุนในช่วงบ่ายนี้ ตลาดฯคงเป็นลักษณะของการแกว่งตัวในกรอบแคบ โดยมองแนวต้านที่ 1,500 จุด ซึ่งเป็นแนวทางจิตวิทยาด้วย ส่วนแนวรับให้ไว้ที่ 1,485 จุด และมีแนวฟิวเตอร์ที่ 1,480 จุด ที่ไม่ควรหลุด
 
บล.ธนชาตระบุในบทวิเคราะห์ (27 ก.ย.) ว่า SET ภาคเช้ารับปัจจัยบวกจาก Dow Jones Futures ฟื้นหลัง Debate หนุนตลาดหุ้นภูมิภาค Dow Jones Futures ฟื้นตัวแกร่งเป็น “บวก” กว่า 100 จุดในช่วงเช้าหลังการดีเบตครั้งแรกระหว่างฮิลลารี คลินตัน และโดนัลด์ ทรัมป์ ให้คะแนนฮิลลารี ชนะ 62% ต่อ 27% ซึ่งนโยบายส่วนใหญ่ของฮิลลารี มีความคล้ายกับบารัค โอบามา และจะมีความต่อเนื่องมากกว่าเมื่อเทียบกับนโยบายของทรัมป์ ซึ่งการฟื้นตัวของดัชนี Dow Jones Futures เป็นปัจจัยบวกต่อตลาดหุ้นภูมิภาค และ SET ตั้งแต่เปิดตลาด
อย่างไรก็ดีจากสถิติการเลือกตั้งประธานาธิบดีสหรัฐฯ ตั้งแต่ 1988-2012 จะเห็นว่าไม่มีการเกิด Pre-Election Rally อย่างมีนัยสำคัญ และในทางกลยุทธ์ยังแนะนำแค่ Trading ด้วย Trailing Stop หรือ “จุดจำกัดขาดทุน” ที่ 1,486 จุดเหมือนเดิมไม่มีสัญญาณการเกิด Pre-Election Rally ของตลาดหุ้น Dow Jones
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
BANPU มูลค่าการซื้อขาย 635.76 ล้านบาท ปิดที่  15.90 บาท เพิ่มขึ้น  0.30 บาท         
PTT   มูลค่าการซื้อขาย 549.92 ล้านบาท ปิดที่ 332.00 บาท เพิ่มขึ้น  1.00 บาท
KBANK มูลค่าการซื้อขาย 546.96 ล้านบาท ปิดที่ 188.00 บาท ลดลง   1.00 บาท         
TRUE  มูลค่าการซื้อขาย 464.12 ล้านบาท ปิดที่   7.20 บาท ลดลง   0.05 บาท
SCC   มูลค่าการซื้อขาย 422.95 ล้านบาท ปิดที่ 520.00 บาท เพิ่มขึ้น  4.00 บาท
               